Diari Oficial de la Generalitat Valenciana


Sumari del DOGV 1081, del 08-06-1989 (1989/814146)

RESOLUCIÓ de 12 d'abril de 1989, de la Direcció General de Treball, de Registre, Dipòsit i Publicació de l'acord de la Comissió d'Interpretació, Estudi i Vigilància, de 15.3.89, del Conveni Col.lectiu del Personal Laboral de la Generalitat Valenciana, sobre la distribució del Fons d'Ajudes Socials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1081

Data del DOGV
:   08-06-1989

Secció del DOGV
:   ALTRES DISPOSICIONS

Número del document
:   1989/814146


Data del document
:   12-04-1989

Organisme emissor
:   Conselleria de Treball i Seguretat Social

Tipus de document
:   Resolució

Resolució de 12 d'abril de 1989, de la Direcció General de Treball, de Registre, Dipòsit i Publicació de l'Acord de la Comissió d'Interpretació, Estudi i Vigilància, de 15.03.89 del Conveni Col.lectiu del Personal Laboral de la Generalitat Valenciana, sobre la distribució del Fons d'Ajudes Socials.  
Vist el text de l'Acord de la Comissió d'Interpretación, Estudi i Vigilància, de 15.3.89, constituïda per raó de l'article 4 del Conveni Col·lectiu per al Personal Laboral al Servei de la Generalitat Valenciana, (DOGV 843, de 10.6.88), presentat davant aquesta Direcció General el 30.3.89, i signat per l'Administració i les Centrals Sindicals CC.OO., FETE-UGT i FSP-UGT, sobre normes per a la distribució del «Fons dajudes Socials», i, atés l'article 90.2 i 3 de la Llei 8/1980, de 10 de març, de l'Estatut dels Treballadors, i article 2 i següents del Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que té transferides per Reial Decret 4105/1982, de 29 de desembre, acorda:  
Primer. Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a les parts, i dispòsit del text presentat.  
Segon. Disposar-ne la publicació al Diari Oficial de la Generalitat Valenciana.  
València, 12 d'abril de 1989.   
El Director General de Treball:   
Eduard Montesinos i Chilet.  
Normes sobre la distribució del «Fons d'ajudes socials» establit en l'article 30, punts 3 i 4, del conveni col·letiu del personal que presta serveis en l?administració Autonòmica Valenciana.  
La Comissió d'Interpretació, Estudi i Vigilància, constituïda en l'article 4 del Conveni Col·lectiu del Personal Laboral que presta servei en l'administració autonòmica, en sessió realitzada el 15 de març de 1989, i en compliment del que estableix l'article 30.4 de l'esmentat Conveni, acorda, a proposta de les Centrals Sindicals CC.OO., FETE-UGT i FSP-UGT, la distribució del Fons d'Ajudes Socials, contituït en el punt 3r de l'article 30 per un import de 10 milions de pessetes, i estableix així mateix les normes que cal observar per a les sol·licituds i concessions de les citades ajudes.  
Fons d'ajudes socials  
1. Distribució  
A. Fons educatiu.  
B. Fons d'Assistència social.  
C. Fons d'ajudes a disminuïts psíquics i físics.  
A. Fons educatiu per al curs 1988-1989.  
A.1. Guarderies: La Generalitat abonarà fins a un màxim de 40.000 ptes. anuals en concepte d'ajudes per a guarderies de fills de treballadors que presten serveis en l'Administració Autonòmica i que estiguen inclosos entre les edats de 3 mesos a 4 anys.  
A.2. Per tal de cursar estudis d'EGB les ajudes màximes s'establiran en 25.000 PTA anuals.  
A.3. Per a cursar estudis d'ensenyances mitjanes no universitàries i COU, les ajudes màximes s'establiran en 30.000 PTA anuals.  
A.4. A fi de cursar estudis universitaris, les ajudes màximes s'establiran en 40.000 PTA anuals.  
Les ajudes establides en els punts A.3 i A.4 s'entendran que seran abonades als treballadors de l'Administració que realitzen estudis per tal de superar els coneixements acadèmics que ja posseeixen.  
Podran sol·licitar les ajudes enumerades en l'apartat «A» tots els treballadors laborals de l'Administració Autonòmica Valenciana.  
B. Fons d'assistència social.  
B.1. La Generalitat constituirà i dotarà un fons d'ajuda social, controlat i administrat per la Comissió Paritària, per a l'atenció de pròtesis oculars, auditivas, dentàries, ortopèdiques, vehicles de minusvàlids, etc.  
B.2. Els limits màxims de les ajudes econòmiques, que podran concedir-se pels expressats conceptes, seran els següents:  
a) En el cas de pròtesis auditives (audífons) podran concedir-se ajudes fins a 40.000 PTA.  
b) En el cas de pròtesis dentàries (dentadura completa superior i inferior, dentadura superior o inferior, tractaments d'entodòncia i ortodòncia, etc.) podran concedir-se ajudes per l?import total en el cas que no s'ultrapassen les 20.000 PTA, i fins el 75% del seu import, en el cas que superen aquella xifra i sense que les ajudes a concedirt en aquest segon cas puguen excedir de 45.000 PTA ni siguen inferiors a 20.000 PTA.  
c) En el cas de pròtesis oculars (ulleres completes, ulleres bifocals completes, renovació de cristalls o muntures, lentícules i renovació de lentícules) es podran concedir ajudes per un màxim de 15.000 PTA.  
d) En el cas de pròtesi ortopèdiques i vehicles de minusvàlids, podran concedir-se ajudes de fins 6.000 PTA per a calcer ortopèdic inclòs plantilles; 3.000 PTA per a plantilles per a peus plans o «valgos» i ajudes de fins 40.000 PTA per a vehicles de minusvàlids.  
Seran beneficiaris de les ajudes de l'apartat B els treballadors laborals d l'Administració Autonòmica Valencia i components de la unitat familiar (posat que convisquen al domicili familiar), sempre que manquen de retribució laboral.  
C. Fons d'ajudes a disminuïts psíquics i físics.  
Tot treballador laboral de l'Administració Autonòmica Valenciana que tinga al seu càrrec un fill disminuït físic o psíquic i/o cònjuge, que no puga realitza cap activitat retribuïda percebrà una ajuda fins a un màxim de 50.000 PTA anuals. Hi serà requisit indispensable la declaració de minusvàlua expedida per l?organisme competent, així com la justificació de despeses requerides en el procés de recuperació i/o rehabilitació.  
2. Requisits i sol·licituds.  
Els interessats, en el termini de 2 mesos a partir de la publicació al DOGV, podran formular llur sol·licitud per mitjà d'una instància dirigida a la «Comissió d'Interpretació, Estudi i Vigilància del Conveni Col·lectiu» -Fons d'ajudes socials-, Conselleria d'Administració Pública, C/ Micalet núm. 5, València, o als Serveis Territorials de l?esmentada Conselleria a Alacant o Castelló.  
Les sol·licituds hauran d'anar inexcusablement acompanyades de la documentació assenyalada més avall, quedant excloses totes les instàncies que no adjunten la documentació següent:  
a) Fotocòpia de la carta de pagament de la Declaració de Renda del darrer any, i/o fotocòpia de l?imprés de la Declaració on figure la base imposable, segellada per la Delegació d'Hisenda o entitat on es presentà la liquidació, també relació de les persones a càrrec del cap de família que figuren en aquesta declaració, i també declaració dels rendiments de les activitats empresarials, professionals o artístiques, bé per estimació directa o per estimació objectiva singular.  
b) Per a les sol·licituds del «Fons educatiu»:  
- Certificat d'estar matriculat en centre oficial o privat autoritzat.  
- Per a estudis d'ensenyança universitària, fotocòpia de l?imprés de sol·licitud de matrícula segellada per l?Entitat Bancària en la qual s'haja abonat.  
- Presentació de documents acreditatius de tenir aprovat completament el curs anterior, o tenir aprovades, el 30 de setembre del curs anterior, les assignatures a les quals es matriculà.  
c) Per a les sol·licitudes del «Fons d'Assistència Social»:  
- Factures o documentació que calguen per tal d'acreditar la petició.  
- Certificat del l?INSS on es faça constar que l'ajuda sol·licitada no és atesa per aquest (per als casos esmentats en l'apartat B.2.d.).  
- Certificació dient que no és beneficiari d'altre tipus d'ajuda econòmica per a tal finalitat per part d'entitats públiques.  
d) Per a sol·licituds del «Fons d'ajudes a disminuïts psíquics i físics»:  
- Certificat del cobrament de l'ajuda que l'INSS concedeix en aquestos supòsits.  
- Quan no dispose, per les característiques de la patologia, de cap documents, haurà de presentar un certificat actualizat del Metge de Medicina General o Especialista de la Seguretat Social amb competència en la matèria (psiquiatre, psicòleg).  
- Acreditar la convivència dels beneficiaris amb el sol·licitants, per a la qual cosa haurà de remetre's certificat de convivència expedit per l'Ajuntament corresponent.  
- S'acreditarà de manera expressa per part del col·legi o centre de rehabilitació que l'afectat rep Educació Especial o teràpia rehabilitadora.  
- Certificat o factura que l?interessat abona realment al col·legi o centre (cost/any), desglossat per conceptes.  
- Acreditar mitjançant certificat de l?INSERSO si es rep o no ajuda d'aquest.  
e) Quan ambdos cònjuges treballen:  
- Certificació de l?Empresa o entitat on preste els seus serveis el cònjuge dient que no és beneficiari d'altre tipus d'ajuda econòmica amb aqueix fi.  
f) Declaració del sol·licitant de ser certes les dades exposades en la sol·licitud i conéixer les bases i l?obligatorietat inexcusable d'adjuntar la documentació demanada en cada una de les sol·licituds d'ajuda.  
3. Concessió de les ajudes  
3.1. Després de transcorreguts dos mesos des de la data de la publicació d'aquest Acord al DOGV, es reunirà la Comissió d'Interpretació, Estudi i Vigilància del Conveni, constituïda paritàriament per les Centrals Sindicals signats del Conveni (CC.OO i UGT -FETE i FSP-) i representants de l'Administració Autonòmica Valencia, qui, a la vista de les sol·licituds rebudes i acompanyades dels requisitis anteriorment assenyalats, i a la vista del harem establit en el quadre annex I, concedirà, seguint l?ordre de baremació, les ajudes i les quantitats màximes establides en cadascun dels fons.  
3.2. Si els recursos pressupostats en 10 milions foren insuficients per a atendre les sol·licituds existents, la Comissió establiria la distribució del pressupost disponible entre els diversos grups de «Fons», concedint-se les ajudes per ordre de puntuació de les sol·licitudes d'acord amb el barem. En aquest cas, es podran modificar les quanties establides anteriorment.  
3.3. La selecció es farà tenint en compte els ingressos anuals íntegres de la unitat familiar descomptant-ne les despeses deduïbles consignades en la Declaració de l?Impost sobre la Renda de les Persones Físiques, així com el nombre de persones a càrrec del cap de família que figuren en l?esmentada declaració, segons el barem de l'Annex I.  
3.4. Si en el transcurs del procés de consessió de les ajudes o amb posterioritat a aquest la Comissió tingués coneixement que la informació subministrada pel sol·licitant no s'ajustara a la realitat, l'ajuda no podrà ser-li abonada i, si s'escau, el beneficiari quedaria obligat a reintegrar l'ajuda que li havia estat atorgada.  
Veure imatge